Document ID: /roh_data/filtered/fineweb-2-filterrobots_roh.jsonl.gz/49212

Tramess ils documents sbagliads per las elecziuns naziunalas
- Mardi, 29.9.2015, 19:17
Il chantun Vallais ha para tramess ils documents sbagliads per las elecziuns naziunalas dals 18 d'october. Intgins cudeschets da vuschar na sajan betg cumplets ubain cuntegnian duas giadas las medemas glistas.
La chanzlia dal chantun Vallais ha communitgà che la stamparia ha fatg in sbagl. Ussa ston ils electurs controllar lur documents.
Documents ch'èn betg cumplets ubain sbagliads pon vegnir barattà tar la vischnanca da domicil. L'emna passada aveva gia il chantun Giura communitgà che documents sbagliads sajan vegnids tramess.
RR novitads 20:00